ца́ріе и кн҃зи да стеку́тся, и ст҃и́теліе да воспле́щутъ въ пѣ́снехъ: я́кѡ уче́ній источи́вшыя рѣ́ки превели̂кія трѝ, добротѡ́чныя присноживѡ́тныя ду́ха па́стыріе и учи́теліе, пречтс̑ны́я тро̑цы трегу̂быя сщ҃еннотаи́нники, соше́дшеся да восхва́лимъ: філо́софи, му̂дрыя: іере́и, па́стыри: грѣ̂шницы, предста́тели: ни́щіи, ѡбогати́тели: су́щіи въ ско́рбехъ, утѣ́шители: пу́тницы, спутеше́ственники: ѝже въ мо́ри, ко́рмчіи, и всѝ ѝже вездѣ̀ те́плѣ предваря́ющыя, бж҃е́ствєнныя архіера́рхи похваля́юще, та́кѡ рце́мъ: прест҃і́и учи́теліе, потщи́теся изъ̑я́ти вѣ̂рныя ѿ жите́йскихъ собла́знѡвъ, и изба́вити вѣ́чныхъ му́къ мл҃твами ва́шими